《翁履冰》
清代·汪洪度

东家粟红，西家粲白。借贷空归，羞见河伯。河伯羞尚可，一家待羞举烟火。

河水生骨胶渡船，携孙伛偻行难前，谁知河心冰不坚。

狐狸隔岸看堕水，枯桑槭槭酸风起，绥绥欲渡愁其尾。

狐愁濡尾，翁与孙尚能履耶？

作者简介：字于鼎，江南歙县人。诸生。著有《馀事集》。○于鼎诗，渔洋定其全集，歌行中赏其《建文钟》篇，云中有史笔，非苟作者，今集中不见此诗，可惜也。